**Befogadó társadalom – Befogadó Egyház?**

*címmel lelkésztovábbképző-konferencia a migráció kapcsán*

**Időpont:** 2016. május 22-24. (vasárnap este – kedd délután)

**Helyszín:** Balatonfüred, Siloám Otthon

**Szervező:** A Dunántúli Református Egyházkerület tanulmányi bizottsága

*A Konferencia előadói:*

Dr. Kontrát Károly (Belügyminisztérium parlamenti államtitkára)

Dr. Zsengellér József (egyetemi tanár /KRE HTK)

Dr. Szűcs Ferenc (emer. egyetemi tanár /KRE HTK)

Dr. Gonda László (egyetemi docens /DRHE)

Dr. Szent-Iványi Ilona (unitárius lelkész)

Köntös László (Egyházkerületi Főjegyző)

**A továbbképző tanóra értéke:** 15 kredit.

**Csoportlétszám:** 30 fő.

Jelen korunk egyik nemzeteken átívelő kihívása a migráció. Jelen esetben Európa ennek egyik fontos színtere, de a világban közel negyed milliárd migráns van úton, keresi a jövőjét. Ennek a folyamatnak, és a 2015-ös évet meghatározó történéseknek az értelmezése meghatározhatja az egész európai gondolkodást és közéletet.

Viszonylagos tanácstalanság uralkodik ezen a területen, ezért is fontos egy, a tisztább látást segítő együttgondolkodás.

Ez a folyamat nemcsak társadalmi, politikai területeket érint, hanem az egyházi közgondolkodást is.

Ebben a bonyolult helyzetben a tanulmányi konferenciát nem egyházi állásfoglalásnak szánjunk – ezt nem is a mi dolgunk megtenni -, hanem tájékozottabb látásra a téma teljes összefüggésében.

Ezért kívánjuk biblikus – etikus – ökumenikus – felekezetközi és részben a politikai értelmezés szintjén feldolgozni a témát.

A továbbképzési program vasárnap estétől kedd délutánig kerül lebonyolításra.

A felvezető előadás után pedig a jelenlévőkkel való dialógus adhat majd egy teljes képet arról, hogy hogyan találkozik a teológiai és politikai gondolkodás a mindennapok valóságával a gyülekezeti élet szintjén is.